《喜陈茂阳客归》
元代·任士林

对坐头俱白，愁来强欲歌。出门知己少，遇事折肱多。

海气低青嶂，年光暗绿莎。不堪妻子笑，舌在欲如何？

作者简介：（1253—1309）元庆元鄞县人，字叔实，号松乡。幼颖秀，六岁能属文，诸子百家，无不周览。后讲道会稽，授徒钱塘。武宗至大初，荐授湖州安定书院山长。为文沉厚正大，一以理为主。有《松乡集》。